Sujeo punika dipunsadé kanthi dipunkemas ngginakaken karton utawi kanthong gombal mawi bordiran khas Koréa ingkang gadhah motif simbol-simbol umur ingkang dawa. Minangka piranti kanggé dhahar, sujeo dipunwastani minangka piranti ingkang paling wigati wonten ing pagesangan. Kajawi punika sujeo dados lambang pagesangan ingkang makmur. Awit saking punika, sujeo asring dipuncaosaken minangka bebungah, mliginipun kanggé ulang taun bayi lan ugi adicara mantenan. Sapunika, sujeo ugi dipunsade minangka cenderamata.